แนวโน้ม SET รีบาวด์ต่อ หลัง “บอนด์ยีลด์” ชะลอ จับตา Window Dressing สัปดาห์นี้
แนวโน้มตลาดหุ้นไทยวันนี้รีบาวด์ต่อจากวันศุกร์ตามตลาดหุ้นต่างประเทศ หลัง “บอนด์ยีลด์” พักตัวเป็นเซนติเมนต์ที่ดี และตลาดหุ้นสหรัฐปรับตัวขึ้นแรง และสัปดาห์นี้มีลุ้นทำ Window Dressing ให้แนวต้านแรก 1,575 จุด แนวต้านถัดไป 1,580 จุด แนวรับที่ 1,560 จุด
แนวโน้มตลาดหุ้นไทยวันนี้รีบาวด์ต่อจากวันศุกร์ตามตลาดหุ้นต่างประเทศ หลัง “บอนด์ยีลด์” พักตัวเป็นเซนติเมนต์ที่ดี และตลาดหุ้นสหรัฐปรับตัวขึ้นแรง และสัปดาห์นี้มีลุ้นทำ Window Dressing ให้แนวต้านแรก 1,575 จุด แนวต้านถัดไป 1,580 จุด แนวรับที่ 1,560 จุด
27 มิ.ย. 2565

นายอภิชาติ ผู้บรรเจิดกุล ผู้อำนวยการอาวุโสฝ่ายวิเคราะห์เชิงกลยุทธ์ บล.ทิสโก้ จำกัด กล่าวว่า ตลาดหุ้นไทยเช้านี้รีบาวด์ต่อจากวันศุกร์ (24 มิ.ย.65) ตามทิศทางเดียวกับตลาดต่างประเทศ จากปัจจัยอัตราผลตอบแทนพันธบัตรสหรัฐ (Bond Yield) ชะลอเป็น Sentiment ที่ดีต่อตลาดหุ้น รวมทั้งตลาดหุ้นสหรัฐฟื้นตัวแรง
ขณะที่สัปดาห์นี้ลุ้นทำ Window Dressing โดยสถิติตลาดหุ้นไทยไตรมาส 2/65 มีโอกาส 70% ปรับตัวขึ้น และมีผลตอบแทนเฉลี่ย 1.2% อย่างไรก็ตามปัจจัยลบเกี่ยวกับความกังวลเศรษฐกิจทีมีโอกาสเกิดภาวะถดถอย จากการปรับขึ้นดอกเบี้ยของสหรัฐยังคงมีอยู่ โดยให้แนวต้านแรกที่ 1,575 จุด แนวต้านถัดไป 1,580 จุด แนวรับที่ 1,560 จุด